Robson da Silva

Robson da Silva (født 4. september 1964 i Rio de Janeiro) er en brasiliansk tidligere friidrettsutøver som konkurrerte på 100- og 200 meter.

Silvas første internasjonale mesterskap var VM i Helsingfors 1983 hvor han ble utslått i semifinalen på 100 meter. Det samme skjedde i OL året etter. Hans første internasjonale mesterskapsmedalje ble bronsemedaljen på 200 meter i VM innendørs 1987 i Indianapolis. Senere samme år deltok han under VM utendørs i Roma, hvor han røk ut i kvartfinalen på 100 meter, og oppnådde fjerdeplass på 200 meter. Med tiden 20,22 var han bare seks hundredeler bak vinneren Calvin Smith.

I 1988 satte han karrierens bestenotering på 100 meter, 10,00 i et stevne i Mexico. Samme år oppnådde han bronsemedalje på  200 meter med tiden 20,04 under OL i Seoul, karrierens desiderte høydepunkt. Silva ble nummer fem på 100 meter på tiden 10,11.

I 1989 løp han 200 meter på 19,96 i Brussel, karrierens raskeste. Neste større mesterskap var VM 1991 i Tokyo hvor han endte som fjerdemann på 200 meter og syvendemann på 100 meter. En ny fjerdeplass på 200 meter ble det i  OL 1992 i Barcelona, med tiden 20,45.

Under VM 1995 i Göteborg ble det atter en gang fjerdeplass på 200 meter. Hans siste mesterskap, OL 1996 i Atlanta ble kronet med bronsemedalje på 4 x 100 meter.

 Referanser 

 Eksterne lenker 


Kategori:Personer fra Rio de Janeiro
Kategori:Brasilianske sprintere
Kategori:Deltakere for Brasil under Sommer-OL 1984
Kategori:Friidrettsutøvere under Sommer-OL 1984
Kategori:Medaljevinnere under Sommer-OL 1988
Kategori:Deltakere for Brasil under Sommer-OL 1988
Kategori:Friidrettsutøvere under Sommer-OL 1988
Kategori:Deltakere for Brasil under Sommer-OL 1992
Kategori:Friidrettsutøvere under Sommer-OL 1992
Kategori:Medaljevinnere under Sommer-OL 1996
Kategori:Deltakere for Brasil under Sommer-OL 1996
Kategori:Friidrettsutøvere under Sommer-OL 1996
Kategori:Deltakere for Brasil under VM i friidrett 1991
Kategori:Deltakere for Brasil under VM i friidrett 1995
Kategori:Deltakere for Brasil under Panamerikanske leker 1991
Kategori:Deltakere for Brasil under VM i friidrett 1983
Kategori:Gullmedaljevinnere i friidrett under de panamerikanske leker
Kategori:Deltakere for Brasil under VM i friidrett innendørs 1987
Kategori:Universiade-gullmedaljevinnere for Brasil